ระเบียบกรมการจัดหางานระเบียบกรมการจัดหางานว่าด้วยการบริหารกองทุนเพื่อผู้รับงานไปทำที่บ้านพ.ศ. ๒๕๕๙[๑] เพื่อให้การบริหารจัดการและการปฏิบัติราชการเกี่ยวกับกองทุนเพื่อผู้รับงานไปทำที่บ้านเป็นไปด้วยความเรียบร้อยมีประสิทธิภาพและเกิดผลสัมฤทธิ์มากยิ่งขึ้นอาศัยอำนาจตามพระราชบัญญัติการบริหารทุนหมุนเวียนพ.ศ. ๒๕๕๘ มาตรา ๔๕ ประกอบกับข้อ ๑๐ (๒) (ข)แห่งระเบียบสำนักนายกรัฐมนตรีว่าด้วยการขอจัดตั้งการดำเนินงานและการประเมินผลการดำเนินงานทุนหมุนเวียน พ.ศ. ๒๕๕๗กรมการจัดหางานโดยความเห็นชอบของกระทรวงการคลัง จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการจัดหางานว่าด้วยการบริหารกองทุนเพื่อผู้รับงานไปทำที่บ้าน พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิก(๑)ระเบียบกรมการจัดหางานว่าด้วยกองทุนเพื่อผู้รับงานไปทำที่บ้าน พ.ศ. ๒๕๔๖(๒)ระเบียบกรมการจัดหางานว่าด้วยกองทุนเพื่อผู้รับงานไปทำที่บ้าน (ฉบับที่ ๒) พ.ศ.๒๕๕๓ข้อ๔ ในระเบียบนี้กองทุน หมายความว่ากองทุนเพื่อผู้รับงานไปทำที่บ้านงานที่รับไปทำที่บ้าน หมายความว่างานที่ผู้จ้างงานมอบให้ผู้รับงานไปทำที่บ้านเพื่อไปผลิต ประกอบ บรรจุซ่อมหรือแปรรูปสิ่งของตามที่ได้ตกลงในบ้านของตนเองหรือสถานที่ที่มิใช่สถานประกอบกิจการของผู้จ้างงานผู้รับงานไปทำที่บ้าน หมายความว่าบุคคลหรือกลุ่มบุคคลซึ่งตกลงกับผู้จ้างงานเพื่อรับทำงานอันเป็นงานที่รับไปทำที่บ้านผู้จ้างงาน หมายความว่า ผู้ประกอบกิจการซึ่งตกลงจ้างผู้รับงานไปทำที่บ้านให้ทำงานที่รับไปทำที่บ้านไม่ว่าตกลงมอบงานโดยตนเองหรือโดยผ่านตัวแทนหรือกระทำในลักษณะผู้รับเหมาช่วงก็ตามคณะกรรมการ หมายความว่าคณะกรรมการบริหารกองทุนเพื่อผู้รับงานไปทำที่บ้านคณะกรรมการนโยบายการบริหารทุนหมุนเวียน หมายความว่าคณะกรรมการนโยบายการบริหารทุนหมุนเวียนตามกฎหมายว่าด้วยการบริหารทุนหมุนเวียนผู้บริหารกองทุน หมายความว่าผู้บริหารกองทุนเพื่อผู้รับงานไปทำที่บ้านอธิบดี หมายความว่า อธิบดีกรมการจัดหางานพนักงาน หมายความว่า พนักงานของกองทุนลูกจ้าง หมายความว่า ลูกจ้างของกองทุนข้อ๕ ให้อธิบดีเป็นผู้รักษาการตามระเบียบนี้และมีอำนาจตีความ วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๖ วิธีปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมข้อ๗ ในกรณีที่ไม่อาจปฏิบัติตามข้อกำหนดในระเบียบนี้ให้ขอทำความตกลงกับกระทรวงการคลังข้อ๘ กองทุนมีวัตถุประสงค์เพื่อให้ผู้รับงานไปทำที่บ้านกู้ยืมไปซื้อวัตถุดิบและอุปกรณ์ในการผลิตหรือขยายการผลิตเพื่อสร้างอาชีพ และสร้างรายได้ให้กับผู้รับงานไปทำที่บ้านข้อ๙ กองทุนประกอบด้วย(๑)เงินที่ได้รับจากงบประมาณรายจ่ายประจำปี(๒)เงินที่มีผู้บริจาคให้(๓)ดอกผลของเงินกองทุน(๔)เงินที่ได้รับคืนจากผู้กู้(๕)เงินรายได้อื่นหมวด ๒คณะกรรมการ ข้อ๑๐ ให้มีคณะกรรมการบริหารกองทุนเพื่อผู้รับงานไปทำที่บ้านคณะหนึ่งประกอบด้วย(๑)อธิบดีกรมการจัดหางาน เป็นประธานกรรมการ(๒)ผู้แทนกระทรวงการคลัง ผู้แทนสำนักงบประมาณ และผู้แทนกรมการจัดหางาน เป็นกรรมการ(๓)กรรมการผู้ทรงคุณวุฒิจำนวนไม่เกินสามคนซึ่งประธานกรรมการแต่งตั้งโดยความเห็นชอบของกระทรวงการคลังจากผู้มีความรู้ความเชี่ยวชาญและประสบการณ์ ด้านการเงิน เศรษฐศาสตร์การลงทุนกฎหมาย หรือด้านอื่นที่เกี่ยวข้องให้ผู้บริหารกองทุนเป็นกรรมการและเลขานุการข้อ๑๑ กรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่เกินหกสิบห้าปีบริบูรณ์(๓)ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ(๔)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕)ไม่เคยถูกลงโทษไล่ออก ปลดออก หรือให้ออกจากงาน เพราะทุจริตต่อหน้าที่หรือประพฤติชั่วอย่างร้ายแรง(๖)ไม่เป็นผู้ดำรงตำแหน่งทางการเมือง สมาชิกสภาท้องถิ่นหรือผู้บริหารท้องถิ่น หรือกรรมการหรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมือง หรือเจ้าหน้าที่ของพรรคการเมือง(๗)ไม่เป็นผู้มีส่วนได้เสียในการดำเนินงานของกองทุนไม่ว่าโดยตรงหรือโดยอ้อมข้อ๑๒ กรรมการผู้ทรงคุณวุฒิมีวาระการดำรงตำแหน่งคราวละสี่ปีในกรณีที่กรรมการผู้ทรงคุณวุฒิพ้นจากตำแหน่งก่อนวาระให้ผู้ได้รับแต่งตั้งแทนตำแหน่งที่ว่างอยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้วเมื่อครบกำหนดตามวาระในวรรคหนึ่งหากยังมิได้มีการแต่งตั้งกรรมการผู้ทรงคุณวุฒิขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อดำเนินงานต่อไปจนกว่ากรรมการซึ่งได้รับแต่งตั้งใหม่เข้ารับหน้าที่กรรมการผู้ทรงคุณวุฒิซึ่งพ้นจากตำแหน่งตามวาระอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ๑๓ นอกจากการพ้นจากตำแหน่งตามวาระกรรมการผู้ทรงคุณวุฒิพ้นจากตำแหน่งเมื่อ(๑)ตาย(๒)ลาออก(๓)ประธานกรรมการให้ออกโดยความเห็นชอบของกระทรวงการคลัง เพราะบกพร่องต่อหน้าที่มีความประพฤติเสื่อมเสียหรือหย่อนความสามารถ(๔)ขาดคุณสมบัติหรือมีลักษณะต้องห้ามตามข้อ ๑๑ข้อ๑๔ คณะกรรมการมีอำนาจหน้าที่ดังต่อไปนี้(๑)กำหนดนโยบาย กำกับดูแลการบริหารจัดการและติดตามการดำเนินงานให้เป็นไปตามวัตถุประสงค์ของทุนหมุนเวียน(๒)กำหนดข้อบังคับว่าด้วยการบริหารงานบุคคล การเงิน การพัสดุ ตลอดจนการกำหนดค่าตอบแทนสิทธิประโยชน์หรือสวัสดิการต่าง ๆ ของผู้บริหารกองทุน พนักงานและลูกจ้างให้สอดคล้องกับมาตรฐานที่คณะกรรมการนโยบายการบริหารทุนหมุนเวียนกำหนด(๓)พิจารณาจัดสรรเงิน และอนุมัติเงินให้กู้ยืม(๔)พิจารณาอนุมัติแผนการดำเนินงานประจำปี(๕)แต่งตั้งผู้บริหารกองทุนข้อ๑๕ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมของคณะกรรมการถ้าประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่ง ในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๖ คณะกรรมการมีอำนาจแต่งตั้งคณะอนุกรรมการเพื่อปฏิบัติการตามที่คณะกรรมการมอบหมายการประชุมของคณะอนุกรรมการให้นำบทบัญญัติข้อ ๑๕ มาใช้บังคับโดยอนุโลมข้อ๑๗ ให้กรรมการและอนุกรรมการได้รับเบี้ยประชุมหรือประโยชน์ตอบแทนอื่นตามหลักเกณฑ์ที่คณะกรรมการนโยบายการบริหารทุนหมุนเวียนกำหนดตามผลการประเมินผลการดำเนินงานหมวด ๓การบริหาร ข้อ๑๘ ให้กรมการจัดหางานกำหนดโครงสร้างการบริหารกองทุนเพื่อรองรับการดำเนินงานด้านต่างๆ ตามหลักเกณฑ์และแนวทางที่คณะกรรมการนโยบายการบริหารทุนหมุนเวียนประกาศกำหนดข้อ๑๙ ให้ผู้บริหารกองทุนจัดทำแผนการดำเนินงานประจำปีซึ่งอย่างน้อยต้องประกอบด้วยผลการดำเนินงานของปีที่ผ่านมา แผนการปฏิบัติงานประมาณการรายรับรายจ่ายประจำปี และประมาณการกระแสเงินสด ทั้งนี้ตามแบบที่กระทรวงการคลังกำหนดเพื่อนำเสนอคณะกรรมการพิจารณาอนุมัติอย่างน้อยหกสิบวันก่อนวันเริ่มต้นปีบัญชีของทุกปีและให้ส่งกระทรวงการคลังอย่างน้อยสามสิบวันก่อนวันเริ่มต้นปีบัญชีของทุกปีเพื่อใช้ประกอบการกำกับดูแลการบริหารกองทุนและติดตามการประเมินผลการดำเนินงานหมวด ๔ผู้บริหารกองทุน พนักงานและลูกจ้าง ข้อ๒๐ ให้คณะกรรมการแต่งตั้งผู้บริหารกองทุนทำหน้าที่บริหารกองทุนให้เป็นไปตามวัตถุประสงค์ของกองทุนโดยให้คำนึงถึงลักษณะการดำเนินงานของกองทุน ความรับผิดชอบ ความประหยัด และความคุ้มค่าทั้งนี้ตามมาตรฐานที่คณะกรรมการนโยบายการบริหารทุนหมุนเวียนกำหนดข้อ๒๑ ในกรณีที่ผู้บริหารกองทุนมิใช่เจ้าหน้าที่ในกรมการจัดหางานให้การดำรงตำแหน่งการพ้นจากตำแหน่งและเงื่อนไขการจ้างเป็นไปตามข้อบังคับที่คณะกรรมการกำหนดให้สอดคล้องกับมาตรฐานที่คณะกรรมการนโยบายบริหารทุนหมุนเวียนกำหนดข้อ๒๒ การกำหนดตำแหน่งคุณสมบัติของตำแหน่ง อัตราเงินเดือน ค่าตอบแทน อำนาจหน้าที่ ระยะเวลาการจ้างการประเมินผลการปฏิบัติงาน และการเลิกจ้างพนักงานและลูกจ้างให้เป็นไปตามข้อบังคับที่คณะกรรมการกำหนดให้สอดคล้องกับมาตรฐานที่คณะกรรมการนโยบายบริหารทุนหมุนเวียนกำหนดหมวด ๕การกู้ยืมเงินกองทุน ข้อ๒๓ การให้กู้ยืม การทำสัญญากู้ยืมรวมถึงกำหนดหลักประกัน การจ่ายเงินกู้ การชำระคืนเงินกู้ และการเรียกคืนเงินกู้ให้เป็นไปตามหลักเกณฑ์และวิธีการที่คณะกรรมการประกาศกำหนดข้อ๒๔ อัตราดอกเบี้ยหรือค่าตอบแทนอื่นรวมถึงค่าปรับ ในการกู้ยืมเงินให้เป็นไปตามที่คณะกรรมการประกาศกำหนดหมวด ๖การเงิน การบัญชี การพัสดุและการตรวจสอบ ข้อ๒๕ ให้กรมการจัดหางานเปิดบัญชีเงินฝากไว้ที่กรมบัญชีกลางกระทรวงการคลัง หรือสำนักงานคลังจังหวัด แล้วแต่กรณี ชื่อ บัญชีกองทุนเพื่อผู้รับงานไปทำที่บ้าน เพื่อฝากเงินของกองทุนที่ได้รับจากหน่วยงานในราชการส่วนกลางหรือส่วนภูมิภาคและห้ามมิให้นำเงินไปใช้จ่ายก่อนส่งเข้าบัญชีเงินฝากในกรณีที่มีความจำเป็นกรมการจัดหางานอาจขอเปิดบัญชีเงินฝากไว้ ณ ธนาคารของรัฐหรือธนาคารพาณิชย์ในชื่อบัญชีเช่นเดียวกับวรรคหนึ่ง เพื่อไว้ใช้จ่ายตามวัตถุประสงค์ภายในวงเงินและเงื่อนไขที่คณะกรรมการกำหนดโดยความเห็นชอบของกระทรวงการคลังข้อ๒๖ ให้กรมการจัดหางานนำเงินที่ได้รับส่งเข้าบัญชีของกองทุนที่เปิดไว้ที่กรมบัญชีกลางหรือสำนักงานคลังจังหวัด แล้วแต่กรณี ภายในสามวันทำการนับแต่วันที่รับเงินข้อ๒๗ การจ่ายเงินจากกองทุนให้ใช้จ่ายเพื่อกิจการตามวัตถุประสงค์ของกองทุนดังต่อไปนี้(๑)เป็นเงินกู้ยืมให้แก่ผู้รับงานไปทำที่บ้าน(๒)เป็นค่าใช้จ่ายในการบริหารกองทุนข้อ๒๘ ให้อธิบดีหรือผู้ที่ได้รับมอบหมายเป็นผู้อนุมัติการใช้จ่ายเงินของกองทุนภายใต้กรอบประมาณการรายจ่ายประจำปีที่ได้รับอนุมัติจากกระทรวงการคลังเมื่อได้รับอนุมัติตามวรรคหนึ่งให้ผู้บริหารกองทุนหรือผู้ที่ได้รับมอบหมายจากผู้บริหารกองทุนมีอำนาจสั่งจ่ายและเบิกเงินของกองทุนข้อ๒๙ การตัดหนี้สูญให้กรมการจัดหางานขออนุมัติจากคณะกรรมการและขอทำความตกลงกับกระทรวงการคลังเป็นรายๆ ไปข้อ๓๐ ให้คณะกรรมการวางและรักษาไว้ซึ่งระบบบัญชีที่เหมาะสมเพื่อให้สามารถจัดทำรายงานทางการเงินแสดงฐานะทางการเงินและผลการดำเนินงานของกองทุนได้อย่างถูกต้องตามหลักการบัญชีที่รับรองโดยทั่วไปข้อ ๓๑ ให้คณะกรรมการจัดทำรายงานการเงินของกองทุนส่งผู้สอบบัญชีภายในหกสิบวันนับแต่วันสิ้นปีบัญชีปีบัญชีของกองทุนให้เป็นไปตามปีงบประมาณเว้นแต่คณะกรรมการจะประกาศกำหนดเป็นอย่างอื่นโดยความเห็นชอบของคณะกรรมการนโยบายการบริหารทุนหมุนเวียนข้อ๓๒ ให้กองทุนมีการบันทึกรายการบัญชีในระบบการบริหารการเงินการคลังภาครัฐแบบอิเล็กทรอนิกส์ที่ถูกต้องและเป็นปัจจุบันตามรูปแบบและเงื่อนไขที่กรมบัญชีกลางกำหนดข้อ๓๓ ให้กรมการจัดหางานจัดให้มีระบบตรวจสอบภายในเพื่อการตรวจสอบการดำเนินงานต่างๆ ของกองทุนตามหลักเกณฑ์และวิธีการที่คณะกรรมการนโยบายการบริหารทุนหมุนเวียนกำหนดบทเฉพาะกาล ข้อ๓๔ บรรดาหลักเกณฑ์และวิธีการที่ออกตามระเบียบกรมการจัดหางานว่าด้วยกองทุนเพื่อผู้รับงานไปทำที่บ้านที่ยังคงใช้บังคับอยู่ก่อนวันที่ระเบียบนี้ใช้บังคับให้ยังคงใช้บังคับต่อไปจนกว่าจะได้มีหลักเกณฑ์และวิธีการที่ออกตามระเบียบนี้ใช้บังคับประกาศ ณ วันที่ ๑๗สิงหาคม พ.ศ. ๒๕๕๙อารักษ์ พรหมณีอธิบดีกรมการจัดหางานปริยานุช/จัดทำ๕ กันยายน ๒๕๕๙ปุณิกา/ตรวจ๕ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๙๗ ง/หน้า ๑/๒ กันยายน ๒๕๕๙